wickkiey/tamil-wikipedia-chunked huggingface dataset:
# கிரேக்க நாடக வரலாறு

## கிரேக்க நாடகங்களின் எளிமை முறை

'சோபகிள்ஸ்' என்பவர் படைத்த நாடகமொன்றில் மூன்று ஆண்கள் மட்டுமே பங்குபெற்று நடித்தனர். இவர்களில் சிலர் பெண் வேடமிட்டும் நடித்தனர். எவ்வித வரையறையின்றி அவர்கள் நடித்ததன் காரணம் அந்நாடக முறையே அம்முறையானது 'அழுவது-ஓடுவது-தரையில் வீழ்வது, போன்ற எளிமையான பாணியை உடைத்தனவாய் விளங்கியதே இதற்குக் காரணம் என ஆஸ்கார் ஜி. பிராக்கெட் குறிப்பிடுவது குறிப்பிடத்தக்கது.
# கிரேக்க நாடக வரலாறு

## கிரேக்க நாடகத்தின் வீழ்ச்சி

கி.மு. மூன்றாம் நூற்றாண்டு காலப்பகுதியில் ரோமானியப் பேரரசன் மாவீரன் அலெக்ஸாண்டரின் படையெடுப்பிற்குப் பின்னர் கிரேக்க நாடகம் பெரு வீழ்ச்சியினை அடைந்தது. கி.மு. 200 ஆம் ஆண்டளவில் கிரேக்க நாடகம் முற்றிலுமாக மறைந்ததென்பது குறிப்பிடத்தக்கது.  
- ஜீவன், தமிழ் மரபு வழி நாடக மேடை (ப- 13,14,15) - நவம்பர்,2000.
# வசீம் அக்ரம்

**வசீம் அக்ரம் (Wasim Akram** (; பிறப்பு 3 சூன், 1966) என்பவர் முன்னாள் பாக்கித்தான் துடுப்பாட்ட அணி பந்து வீச்சாளர் ,துடுப்பாட்ட வர்ணனையாளார் மற்றும் தொலைக்காட்சி பிரபலர் ஆவார். அனைத்துக் காலத்திற்குமான சிறந்த பந்து வீச்சாளர்களில் ஒருவராகத் திகழ்கிறார் இவர் இடதுகை விரைவு வீச்சாளர் ஆவார். இவர் பாக்கித்தான் துடுப்பாட்ட அணியின் ஒருநாள் பன்னாட்டுத் துடுப்பாட்டம் மற்றும் தேர்வுத் துடுப்பாட்டங்களை தலைமையேற்று நடத்தினார். அக்டோபர், 2013 ஆம் ஆண்டில் விசுடன் துடுப்பாட்டாளர்களின் நாட்குறிப்பின் 150 ஆண்டையொட்டி வெளியிட்ட தேர்வுத் துடுப்பாட்ட உலக லெவன் அணியில் இடம் பெற்ற ஒரே பாக்கித்தான் வீரர் இவர் ஆவார்.  
துடுப்பாட்ட வரலாற்றின் விரைவு வீச்சாளர்களில் குறிப்பிடத் தகுந்தவராகக் கருதப்படுகிறார். பட்டியல் அ துடுப்பாட்டப் போட்டிகளில் அதிக இலக்குகளை எடுத்தவர் எனும் சாதனையைப் படைத்துள்ளார். இவர் 881 இலக்குகளை எடுத்துள்ளார். மேலும் ஒருநாள் பன்னாட்டுத் துடுப்பாட்டப் போட்டிகளில் அதிக மட்டையாளர்களை வீழ்த்தியவர்கள் பட்டியலில் இரண்டாவது இடத்தில் உள்ளார். முதல் இடத்தில் இலங்கைத் துடுப்பாட்ட அணியின் சுழற்பந்து வீச்சாளர் முத்தையா முரளிதரன் உள்ளார். ஊஞ்சலாடும் வகையிலான பந்து வீச்சு முறையினை அறிமுகம் செய்தவர் என்றும் அதனை சிறப்பான முறையில் வீசுபவர் எனவும் பரவலாக அறியப்படுகிறார்.  
2003 துடுப்பாட்ட உலகக்கிண்ண போட்டியின் போது 500 இலக்குகள் எடுத்தவர் எனும் சாதனையைப் படைத்தார். விசுடன் துடுப்பாட்டாளர்களின் நாட்குறிப்பு 2002 ஆம் ஆண்டில் அனைத்துக் காலத்திற்குமான துடுப்பாட்ட வீரர்களின் பட்டியலை வெளியிட்டது. இதில் ஒருநாள் பன்னாட்டுத் துடுப்பாட்டப் போட்டிகளின் சிறந்த பந்து வீச்சாளர்களில் இவருக்கு 1223.5 புள்ளிகள் கிடைத்தது. இவருக்கு முன்னதாக அலன் டொனால்ட், இம்ரான் கான்,வக்கார் யூனிசு, ஜேயல் கார்னர், கிளென் மெக்ரா, மற்றும் முத்தையா முரளிதரன் ஆகியோர் உள்ளனர். இவர் மொத்தம் 356 ஒருநாள் போட்டிகளில் விளையாடி உள்ளார். கொல்கத்தா நைட் ரைடர்ஸ் அணியின் பந்து வீச்சுப் பயிற்சியாளராக பணியாற்றினார். கராச்சியில் உள்ள தனது குடும்பத்தினருடன் நேரத்தை செலவிடுவதற்காக இந்தியன் பிரீமியர் லீக் தொடரின் 6 ஆவது பருவகாலத்தில் பங்கேற்கவில்லை.
# வசீம் அக்ரம்

## ஆரம்பகால வாழ்க்கை

வசீம் அக்ரம் சூன் 3, 1996 இல் லாகூரில் முஸ்லிம் பஞ்சாபிக் குடும்பத்தில் பிறந்தார். இவர் அரசு இஸ்லாமிய கல்லூரியில் பயின்றார். கல்லூரியில் படித்த காலகட்டத்தில் கல்லூரித் துடுப்பாட்ட அணியில் துவக்க மட்டையாளர் மற்றும் பந்து வீச்சாளராக செயல்பட்டார். இவரின் தந்தை சௌத்ரி முகமது அக்ரம் , இவர் அமிருதசரசு அருகிலுள்ள சிற்றூரில் பிறந்தார். பின் இந்தியப் பிரிப்பின் போது குடும்பத்தினருடன் இவர் பஞ்சாப், பாக்கித்தானுக்கு இடம்பெயர்ந்தார்.  
வசீம் 30 வயதாக இருக்கும் போது நீரிழிவு நோய் தாக்குதலுக்கு உள்ளானர். இதனைப் பற்றிக் கூறும் போது இது எனக்கு ஆச்சரியமாக உள்ளது .ஏனெனில் நான் ஒரு ஆரோக்கியமான விளையாட்டு வீரர். எனது குடும்பத்தினர் யாருக்கும் நீரிழுவு நோய் இருந்தது இல்லை. எனக்கு இந்த நோய் வரும் என்று நான் நினைத்துப் பார்த்தது கூட கிடையாது.எனக் கூறினார். இதன் பின் நீரிழிவு நோய்க்கு எதிரான விழிப்புணர்வு பரப்புரைகளை மேற்கொண்டார்.  
அக்ரம் 1995 ஆம் ஆண்டில் ஹுமா முப்தி என்பவரை மணந்தார். இவர்களின் 15 வருட திருமண பந்தத்தில் இரண்டு மகன்கள் இருந்தனர்.மூத்தவர் தஹ்மூர் 1996 ஆம் ஆண்டில் பிறந்தார். இளையவர் அக்பர் 2000 ஆம் ஆண்டில் பிறந்தார். அக்டோபர் 25, 2009 அன்று இந்தியாவின் சென்னையில் உள்ள அப்பல்லோ மருத்துவமனையில் பல உறுப்பு செயலிழப்பால் ஹுமா இறந்தார்.  
7 ஜூலை 2013 அன்று, அக்ரம் ஆஸ்திரேலிய பெண்ணான ஷானீரா தாம்சனுடன் நிச்சயதார்த்தம் செய்து கொண்டதாக அறிவிக்கப்பட்டது. அவர் 2011 இல் மெல்போர்ன், கிரவுன் கேசினோவில் நடந்த போக்கர் போட்டியில் பங்கேற்றபோது இவரைச் சந்தித்தார். அக்ரம் 12 ஆகஸ்ட் 2013 அன்று ஷானீராவை மணந்தார்.இதனைப் பற்றி அவர் தெரிவிக்கையில் "நான் ஒரு எளிய விழாவில் லாகூரில் ஷானீராவை மணந்தேன், இது எனக்கும், என் மனைவிக்கும், என் குழந்தைகளுக்கும் ஒரு புதிய வாழ்க்கையின் தொடக்கமாகும்" எனத் தெரிவித்தார்.  
அவர் தனது மனைவி மற்றும் குழந்தைகளுடன் லாகூரிலிருந்து கராச்சிக்கு குடிபெயர்ந்தார். செப்டம்பர் 3, 2014 அன்று, தம்பதியினர் தாங்கள் முதல் குழந்தையை எதிர்பார்பதாக ட்வீட் செய்தனர். இது அக்ரம் குடும்பத்தின் மூன்றாவது குழந்தை ஆகும். 27 டிசம்பர் 2014 அன்று, ஷானீரா மெல்போர்னில் அயிலா சபீன் ரோஸ் அக்ரம் என்ற பெண் குழந்தையைப் பெற்றெடுத்தார்.
# வசீம் அக்ரம்

## ஓய்விற்குப் பிறகு

துடுப்பாட்டத்தில் இருந்து ஓய்வு பெற்றதிலிருந்து, அக்ரம் தொலைக்காட்சி வரிசைகளுகளில் வர்ணனையாளராகப் பணிபுரிந்தார். தற்போது ஈஎஸ்பிஎன் ,ஸ்டார் ஸ்போர்ட்ஸ் மற்றும் ஏ.ஆர்.ஐ டிஜிட்டல் மற்றும் சில தொலைக்காட்சிகளுக்கும் விளையாட்டு வர்ணனையாளராக உள்ளார். ஆஸ்திரேலியாவில் நடைபெற்ற 2009 மகளிர் கிரிக்கெட் உலகக் கோப்பை, இங்கிலாந்தில் நடைபெற்ற 2009 ஐசிசி உலக இருபது20, தென்னாப்பிரிக்காவில் நடைபெற்ற 2009 ஐசிசி வாகையாளர் கோப்பை, மற்றும் இந்தியா, இலங்கை மற்றும் பங்களாதேஷில் நடந்த 2011 ஐசிசி துடுப்பாட்ட உலகக் கோப்பை உள்ளிட்ட பல்வேறு விளையாட்டு போட்டிகளில் அவர் வர்ணனை செய்தார்.
# வசீம் அக்ரம்

## பயிற்சியாளராக

2010 இல் நடைபெற்ற இந்தியன் பிரீமியர் லீக் தொடரில் கொல்கத்தா நைட் ரைடர்ஸ் அணிக்காக அக்ரம் பந்துவீச்சு ஆலோசகராக நியமிக்கப்பட்டார். முன்னாள் இந்தியத் துடுப்பாட்ட அணியின் தலைவராக இருந்த சவுரவ் கங்குலி தலைவராக இருந்த காலத்தில், அக்ரமை இந்தியாவின் பந்துவீச்சு பயிற்சியாளராக நியமிக்க விரும்பினார்.ஆனால் அது நடக்கவில்லை. பின்னர் இவர் கொல்கத்தா நைட் ரைடர்ஸ் அணியின் வழிகாட்டியாக இருந்தபோது இவரை அந்த அணியின் தலைமைப் பந்துவீச்சு பயிற்சியாளராக நியமித்தார். சர்வதேச விரைவு வீச்சாளர்களான முகமது ஷமி மற்றும் உமேஷ் யாதவ் போன்றவர்களை வழிநடத்தியதில் இவரின் பங்கு குறிப்பிடத்தக்கது ஆகும்.கராச்சியில் உள்ள தனது குடும்பத்தினருடன் நேரத்தை செலவிடுவதற்காக இந்தியன் பிரீமியர் லீக் தொடரின் 6 ஆவது பருவகாலத்தில் பங்கேற்கவில்லை.பாகிஸ்தான் விரைவு வீச்சு முகாம்களுக்கு அக்ரம் பயிற்சியாளராக இருந்து வருகிறார்.முகமது ஆமீர் மற்றும் ஜூனைத் கான் ஆகியோர் இவரது பயிற்சியின் கீழ் இருந்தவர்கள் ஆவர்.
# இம்ரான் கான்

**இம்ரான் கான்** என அழைக்கப்படும் **இம்ரான் அகமது கான் நியாசி** (*Imran Ahmed Khan Niazi*; பிறப்பு: 5 அக்டோபர் 1952) பாக்கித்தான் அரசியல்வாதியும், முன்னாள் துடுப்பாட்ட வீரரும் ஆவார். இவர் 2018 முதல் ஏப்ரல் 2022 வரை 22-வது பாக்கித்தான் பிரதமர் ஆகப் பதவியில் இருந்தார்.  
இம்ரான் கான் பசுத்தூன் குடும்பம் ஒன்றில் 1952 இல் லாகூரில் பிறந்தார். 1975 இல் ஆக்சுபோர்டு கேபிள் கல்லூரியில் பட்டப்படிப்பை முடித்து, தனது 18-வது அகவையில் பன்னாட்டுத் துடுப்பாட்டத்தில் ஈடுபடலானார். 1971 இல் இங்கிலாந்து அணிக்கு எதிரான தேர்வுப் போட்டியில் விளையாடினார். 1992 வரை துடுப்பாட்டப் போட்டிகளில் விளையாடினார். 1982 முதல் 1992 வரை பாக்கித்தான் அணியின் தலைவராகப் பல முறை விளையாடியுள்ளார். 1992 துடுப்பாட்ட உலகக்கிண்ணத்தை வென்றார். இதுவே பாக்கித்தானின் ஒரேயொரு உலகக்கிண்ண வெற்றியாகும். துடுப்பாட்டத்தின் மிகப்பெரும் பன்முக வீரர்களில் ஒருவராக இம்ரான் கான் கணிக்கப்பட்டார். இவர் தேர்வுத் துடுப்பாட்டத்தில் 3,807 ஓட்டங்களையும், 362 இலக்குகளையும் எடுத்துள்ளார்.  
இம்ரான் கான்ஆரசியலில் இறங்குவதற்கு முன்னர், லாகூரிலும் [[பெசாவர்|பெசாவரிலும் புற்றுநோய் மருத்துவமனைகளையும், 1996 இல் பாக்கித்தான் தெஹரீக்-எ-இன்சாஃப் என்ற அரசியல் கட்சியைத் தொடங்கினார். 2002 பொதுத்தேர்தலில் வெற்றி பெற்று நாடாளுமன்றம் சென்றார். 2007 வரை எதிர்க்கட்சி உறுப்பினராக இருந்தார். 2008 தேர்தலில் இவரது கட்சி தேர்தலில் பங்கெடுக்காமல் ஒதுங்கி இருந்தது. 2013 தேர்தலில் இவரது கட்சி இரண்டாவது அதிக எண்ணிக்கையான வாக்குகளைப் பெற்றது. 2018 தேர்தலில், அதிக உறுப்பினர்களைக் கொண்ட கட்சியாக வெற்றி பெற்று, சுயேச்சௌ உறுப்பினர்களுடன் கூட்டுச் சேர்ந்து ஆட்சி அமைத்தது. இம்ரான் கான் பிரதமரானார்.  
கான் பன்னாட்டு நாணய நிதியத்தின் பிணையெடுப்பின் மூலம் செலுத்தும் வரவுச்செலவு சமநிலை நெருக்கடியை நிவர்த்தி செய்தார். நிதிப் பற்றாக்குறையைக் குறைக்க பாதுகாப்புச் செலவுகளை மட்டுப்படுத்தினார். இதன்மூலம் சில பொதுவான பொருளாதார வளர்ச்சிக்கு வழிவகுத்தார். கான் ஊழலுக்கு எதிரான பிரச்சாரத்தைத் தொடங்கினார், ஆனாலும் அரசியல் எதிரிகளால் குறிவைக்கப்பட்டதாகக் கூறப்பட்டதற்காக விமர்சிக்கப்பட்டார். வரி வசூல், முதலீடுகள் ஆகியவற்றை அதிகரித்தார். சமூகப் பாதுகாப்புக் காப்புவலையில் சீர்திருத்தங்கள் செய்யப்பட்டன. கானின் அரசாங்கம் புதுப்பிக்கத்தக்க எரிசக்தி மாற்றத்திற்கு உறுதியளித்தது, தேசியக் காடுகளை வளர்ப்பதிலும், பாதுகாக்கப்பட்ட பகுதிகளை விரிவுபடுத்துவதிலும் ஈடுபட்டது. கோவிட்-19 தொற்றுநோய்களின் போது நாட்டை வெற்றிகரமாக வழிநடத்தினார். வெளியுறவுக் கொள்கையில், அவர் இந்தியாவிற்கு எதிரான எல்லை மோதல்களைக் கையாண்டார், ஆப்கானித்தான் அமைதி செயல்முறைக்கு ஆதரவளித்தார். அத்துடன், சீனா, உருசியா நாடுகளுடனான உறவுகளை வலுப்படுத்தினார். அதே நேரத்தில் அமெரிக்காவுடனான உறவுகளில் விரிசல் ஏற்பட்டது. 2022 இல், இம்ரான் கான் நம்பிக்கையில்லா தீர்மானத்தை எதிர்கொண்டார், இது அரசியலமைப்பு நெருக்கடியை ஏற்படுத்தியதை அடுத்து, 2022 ஏப்ரல் 10 இல் பிரதமர் பதவியில் இருந்து நீக்கப்பட்டார்.
# இம்ரான் கான்

## இளமைக் காலம்

இம்ரான் கான் பஷ்தூன் மரபைச் சேர்ந்தவர் ஆவார். இவர் அக்டோபர் 5 , 1952 இல் லாகூர், பஞ்சாபில் பிறந்தார். இவர் 25 நவம்பர் 1952 இல் பிறந்தார் என்று சில தகவல்கள் தெரிவிக்கின்றன. பாக்கித்தான் துடுப்பாட்ட வாரிய அதிகாரிகள் அவரது கடவுச்சீட்டில் நவம்பர் 25 தவறாக குறிப்பிடப்பட்டதாக தெரிவிக்கப்பட்டது. இவர் குடிசார் பொறியாளரான இக்ரமுல்லா கான் நியாசி மற்றும் அவரது மனைவி ஷகத் கானூமின் ஒரே மகன் ஆவார். இவருக்கு நான்கு சகோதரிகள் உள்ளனர். வடமேற்கு பஞ்சாபில் மியான்வாலியில் நீண்டகாலமாக குடியேறினார்.அவரது தந்தைவழி குடும்பம் பஷ்தூன் இனத்தைச் சேர்ந்தவர்கள் மற்றும் நியாசி பழங்குடியினத்தைச் சேர்ந்தவர்கள் ஆவர். இவரது மூதாதையர்களில் ஒருவரான ஹைபத் கான் நியாஸி, 16 ஆம் நூற்றாண்டில், " சேர் சா சூரியில் ஒருவராக இர்ந்தார். மேலும், பஞ்சாபின் ஆளுநராகவும் இருந்துள்ளார். பாகிஸ்தானின் வரலாற்றில் பல வெற்றிகரமான துடுப்பாட்ட வீரர்கள் பஷ்தூன் மக்களாக இருந்துள்ளனர். இவரது தாய்வழி குடும்பம் சுமார் 600 ஆண்டுகளாக இந்தியாவின் ஜலந்தரில் உள்ள பஸ்தி டேனிஷ்மண்டாவில் இருந்தது. தனது இளமை பருவத்தில் அமைதியான மற்றும் கூச்ச சுபாவமுள்ள சிறுவனாக இருந்த கான் தனது சகோதரிகளுடன் ஒப்பீட்டளவில் வசதியான, உயர் நடுத்தர வர்க்க சூழ்நிலைகளில் வளர்ந்தார்  
இவர் வோர்செஸ்டர் மற்றும் ஆக்சுபோர்டில் உள்ள கெப்ளி கல்லூரியிலும் பயின்றார். தனது 13 ஆம் வயது முதல் துடுப்பாட்டம் விளையாடி வருகிறார். முதலில் தனது கல்லூரி அணிக்காக விளையாடி இவர் பின் வோர்செஸ்டர்ஷயர் துடுப்பாட்ட சங்கத்திற்காக விளையாடினார். 1971 ஆம் ஆண்டில் பிர்மின்ஹாமில் நடைபெற்ற போட்டியில் தனது 18 ஆம் வயதில் பாக்கித்தான் அணிக்காக விளையாடினார். ஆக்சுபோர்டுவில் பயின்றபிறகு இவர் 1976 ஆம் ஆண்டில் பாக்கித்தான் தேசிய அணியில் இடம்பிடித்தார்.இவர் 1982 முதல் 1992 ஆம் ஆண்டு வரையில் தலைவராக இருந்துள்ளார். 1992 இல் பாகிஸ்தான் உலகக் கிண்ணம் வென்றபோது அணித் தலைவராக இருந்தார்.  
இவர் 1992 ஆம் ஆண்டில் சர்வதேச போட்டிகளில் இருந்து ஓய்வுபெற்றார். 362 தேர்வுத் துடுப்பாட்டப் போட்டிகளில் விளையாடி இவர் 3,807 ஓட்டங்கள் எடுத்தார். அனைத்துக் காலத்திற்குமான சிறந்த சகலத்துறையர்களில் ஒருவராக அறியப்படுகிறார். 2010 ஆம் ஆண்டின் பன்னாட்டுத் துடுப்பாட்ட அவையின் *ஹால் ஆஃப் ஃபேமாக* தெரிந்தெடுக்கப்பட்டார். 1991 ஆம் ஆண்டில் லாகூரில் 25 மில்லியன் அமெரிக்க டாலர் மதிப்பில் தனது தாயின் நினைவாக புற்றுநோயியல் மருத்துவமனை ஒன்றைத் துவங்கினார். பின் பெசாவரில் இரண்டாவது மருத்துவமனை ஒன்றைத் துவங்கினார். தனது ஓய்விற்குப் பிறகு பிராட்ஃபோர்டு பல்கலைக்கழகத்தின் பல்கலைக்கழக வேந்தராகவும் , வள்ளலாகவும், துடுப்பாட்ட வர்ணனையாளராகவும் இருந்தார்.
# இம்ரான் கான்

## சர்வதேச போட்டிகள்

1971 ஆம் ஆண்டில் எட்ஜ்பஸ்டனில் நடைபெற்ற இங்கிலாந்து துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் இவர் அறிமுகமானார். பின் *புரூடென்சியல் கோப்பைத்* தொடரில் இதே அணிக்கு எதிரான ஒருநாள் பன்னாட்டுத் துடுப்பாட்டப் போட்டிகளில் இவர் அறிமுகமானார். ஆக்சுபோர்டுவில் பயின்றபிறகு இவர் 1976 ஆம் ஆண்டில் பாக்கித்தான் தேசிய அணியில் நிலையான இடம்பிடித்தார். 1976-1977 ஆம் ஆண்டுகளில் இவர் நியூசிலாந்து துடுப்பாட்ட அணி மற்றும் ஆத்திரேலியத் துடுப்பாட்ட அணிக்கு எதிரான தொடரில் விளையாடும் வாய்ப்பினைப் பெற்றார்.
# இம்ரான் கான்

## விளையாட்டில் சாதனைகள்

அனைத்துக் காலத்திற்குமான சிறந்த விரைவு வீச்சாளர்களில் ஒருவராக இம்ரான் கான் திகழ்கிறார் என பிபிசி தெரிவித்தது. ஈஎஸ்பிஎன் நிறுவனத்தின் தரவரிசையில் அனைத்துக் காலத்திற்குமான சிறந்த சகலத்துறையர்களின் வரிசையில் சோபர்ஸ்க்கு அடுத்ததாக இரண்டாவது இடத்தைப் பிடித்தார்.
# இம்ரான் கான்

## தனிப்பட்ட வாழ்க்கை

இவர் தனது இளமைப் பருவ வாழ்க்கையில் பல பெண்களுடன் உறவு நிலையினைக் கொண்டிருந்தார். இவர் பிளேபாய் என்று அறியப்பட்டார். இவரது இளமைப்பருவ வாழ்க்கையில் இவருக்கு ஏராளமான தோழிகள் இருந்தனர். பலர் வெளியில் தெரியாவண்ணம் இருந்தனர். இதனை பிரித்தானிய செய்தித்தாளான *தி டைம்ஸ்* இவர்களை 'மர்மமான அழகிகள்' என்று அழைத்தது. எம்மா சார்ஜென்ட், சூசி முர்ரே-பிலிப்சன், சீதா வைட், சாரா கிராலி, லிசா காம்ப்பெல், ஜெர்ரி ஹால் மற்றும் லுலு பிளாக்கர். ஆகியோர் இதில் இடம்பெற்றிருந்தனர்.
# இம்ரான் கான்

## திருமண வாழ்க்கை

இங்கிலாந்தைச் சேர்ந்த யூதரான ஜெமீமா கோல்டுஸ்மித் என்பவரை மதம் மாற்றி, 1995இல் திருமணம் செய்து கொண்டார் இம்ரான் கான். இந்த அணையருக்கு சுலைமான், காசிம் என்ற இரண்டு மகன்கள் உள்ளனர். இவர்களின் ஒன்பது வருட மணவாழ்வு மணமிறிவில் முடிந்தது. இதன்பிறகு பி.பி.சி.யில் பணியாற்றிய பிரித்தானிய – பாக்கித்தானிய வம்சாவளியில் பிறந்த இரேகம் கான் என்பவரை இரகசிய திருமணம் செய்து கொண்டார். இந்தத் திருமனம் ஒரு ஆண்டுக்குள்ளேயே மணமுறிவில் முடிந்தது. பின்னர் 2008 பெப்ரவரியில் தனது ஆன்மிக குரு என்று அதுவரை கூறிக் கொண்டிருந்த புஷ்ரா மணிகா என்பவரை திருமணம் செய்து கொண்டார்.
# இம்ரான் கான்

## அரசியல் கட்சி வெற்றிகள்

பாகிஸ்தான் தெஹ்ரிக்-இ-இன்சாப் (நீதிக்கான பாகிஸ்தானிய இயக்கம்) என்ற அமைப்பை இம்ரான் கான் 1996இல் தொடங்கினார். இது முதலில் ஒரு சமூக அரசியல் இயக்கமாக உருவெடுத்தது. 1999இல் இது அரசியல் கட்சியாக அறிவிக்கப்பட்டது. 2002 தேர்தலில் மியான்வாலி தொகுதிக்கு இம்ரான் கான் நாடாளுமன்ற உறுப்பினரானார். 2002 பொதுத் தேர்தலில் ஒரே ஒரு இடத்தைப் பிடித்த இம்ரானின் கட்சி 2008 தேர்தலை புறக்கணித்தது. 2013இல் நடந்த தேர்தலில் 75 லட்சம் வாக்குகளைப் பெற்றது.  
17 ஆகஸ்ட் 2018 அன்று கான் 176 வாக்குகளைப் பெற்று பாகிஸ்தானின் 22 வது பிரதமரானார், அதே நேரத்தில் அவரது போட்டியாளரும் எதிர்க்கட்சித் தலைவருமான ஷெபாஸ் ஷெரீப் 96 வாக்குகளைப் பெற்றார். இவர் 18 ஆகஸ்ட் 2018 அன்று பதவியேற்றார். சிகந்தர் சுல்தான் ராஜாவை ரயில்வே செயலாளராகவும், கடல்சார் செயலாளராக ரிஸ்வான் அகமது மற்றும் வெளியுறவு செயலாளராக சோஹைல் மஹ்மூத் நியமிக்கப்பட்டது உட்பட நாட்டின் அதிகாரத்துவத்தில் உயர் மட்ட மறுசீரமைப்புக்கு கான் உத்தரவிட்டார். பாகிஸ்தான் இராணுவத்தில் அசிம் முனீருக்கு இடை-சேவை புலனாய்வு இயக்குநரக நியமித்தார்.
# கிளென் மெக்ரா

**கிளென் டொனால்ட் மெக்ரா Glenn Donald McGrath** (; பிறப்பு: பெப்ரவரி 9, 1970) என்பவர் ஆத்திரேலியத் துடுப்பாட்ட அணியின் முன்னாள் மித விரைவு வீச்சாளர் ஆவார். இவர் தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம், பன்னாட்டு இருபது20 ஆகிய வடிவங்களில் ஆத்திரேலிய அணிக்காக விளையாடியுள்ளார். அனைத்துக்காலத்திற்குமான சிறந்த பந்து வீச்சாளர்களில் ஒருவராகக் கருதப்படுகிறார். 1990 முதல் 2000 ஆகிய ஆண்டுகளில் துடுப்பாட்டங்களில் ஆத்திரேலியா ஆதிக்கம் செலுத்தியதற்கு இவரும் முக்கியக் காரணமாக இருந்துள்ளார்.  
நிலையான வேகத்திலும் துல்லியமான பந்துவீச்சிற்காகவும் ,சிக்கனமாகப் பந்து வீசி இலக்குகளை வீழ்த்துவதற்காகவும் இவர் பரவலாக அறியபடுகிறார். இவரின் காலகட்டத்தில் அபாயகரமான பந்துவீச்சளர்களில் ஒருவராக அறியப்படுகிறார். தேர்வுத் துடுப்பாட்டப் போட்டிகளில் அதிக இலக்குகளை வீழ்த்திய விரைவு வீச்சாளர்களில் முதல் இடத்திலும் அனைத்துப் பந்துவீச்சளர்களின் வரிசையில் முத்தையா முரளிதரன், ஷேன் வோர்ன், அனில் கும்ப்ளே ஆகியோர்க்கு அடுத்தபடியாக நான்காவது இடத்தில் உள்ளார். மேற்கூறிய அனைத்துப் பந்துவீச்சளர்களும் சுழற்பந்து வீச்சாளர்கள் என்பது குறிப்பிடத்தகுந்தது. ஒருநாள் பன்னாட்டுத் துடுப்பாட்டப் போட்டிகளில் 381 இலக்குகளைக் கைப்பற்றி அதிக இலக்குகள் வீழ்த்தியவர்கள் தரவரிசையில் 7 ஆவது இடத்தில் உள்ளார். மேலும் துடுப்பாட்ட உலகக்கிண்ணப் போட்டிகளில் அதிக இலக்குகள் வீழ்த்தியவர்கள் எனும் சாதனையைப் படைத்துள்ளார். டிசம்பர் 23, 2006 ஆம் ஆண்டில் தேர்வுத் துடுப்பாட்டப் போட்டிகளில் இருந்து ஓய்வு பெறுவதாக அறிவித்தார். சனவரி,2007 இல் நடைபெற்ற ஐந்தாவது ஆஷஸ் தொடரோடு இவர் ஓய்வு பெற்றார். 2007 துடுப்பாட்ட உலகக்கிண்ணத்தோடு ஒருநாள் பன்னாட்டுத் துடுப்பாட்டப் போட்டிகளில் இருந்தும் தனது ஓய்வினை அறிவித்தார். இந்தத் தொடரின் தொடர்நாயகன் விருதினைப் பெற்று ஆத்திரேலிய அணிவெற்றி பெற மிக முக்கியமான நபர்களில் ஒருவராக விளங்கினார்.  
இந்தியன் பிரீமியர் லீக் தொடரின் முதல் பருவகாலத்தில் டெல்லி டேர்டெவில்ஸ் அணிக்காக விளையாடினார். அந்தத் தொடரில் மிகச் சிக்கனமாகப் பந்து விசியவர்களின் பட்டியலில் முதலிடம் பிடித்தார். ஆனால் இரண்டாவது பருவகாலங்களில் இருந்து அவர் விளையாடவில்லை.  
மெட்ராசு இறப்பர் பேக்டரி *பேஸ் பவுண்டேசன்* நிறுவனத்தின் இயக்குநராக இருந்தார். இவருக்கு முன்பாக டென்னீஸ் லில்லீ என்பவர் இருபத்தி ஐந்து ஆண்டுகள் இயக்குநராக இருந்தார். இவர் தற்போது மெக்றா *பவுண்டேசனுடைய* துணை இயக்குநராக இருந்து வருகிறார். இவரின் முதல் மனைவி ஜேன் மார்பகப் புற்றுநோயினால் பாதிக்கப்பட்டார். அதிலிருந்து மார்பகப் புற்றுநோய்க்கு எதிரான பரப்புரைகளில் ஈடுபட்டு வருகிறார்.
# கிளென் மெக்ரா

## ஆரம்பகால வாழ்க்கை

மெக்ரா பெப்ரவரி 9, 1970 டப்போவில் பிறந்தார். இவரின் பெற்றோர் பிவர்லி மற்றும் கெவின் மெக்ரா ஆவர். இவர் நியூ சவுத் வேல்ஸ்சில் வளர்ந்து வந்தார். இங்கு துடுப்பாட்டம் விளையாடி வந்த போது இவரின் திறமையை டக் வால்டர்ஸ் என்பவர் கண்டறிந்தார். பின் சதர்ன்லேண்ட் அணிக்காக முதல் துடுப்பாட்டங்களில் விளையாடினார். பின் 1992- 1993 ஆம் ஆண்டுகளில் நியூ சவுத்து வேல்சு புளூசு அணிக்காக விளையாடினார். எட்டு முதல் தரத் துடுப்பாட்டங்களில் விளையாடிய பிறகு இவர் தேர்வுத் துடுப்பாட்டப் போட்டிகளில் ஆத்திரேலியத் துடுப்பாட்ட அணியில் விளையாடுவதற்காகத் தேர்வு செய்யப்பட்டார்.
# கிளென் மெக்ரா

## உள்ளூர் போட்டிகள்

மெக்ராத் 2000 ஆம் ஆண்டில் கவுண்டி வாகையாளர் போட்டியில் வொர்செஸ்டர்ஷையர் அணிக்காக விளையாடினார். 14 முதல் தரத் துடுப்பாட்டப் போட்டிகளில் விளையாடிய இவர் 80 இழப்புகளை 13.21 எனும் சராசரியில் எடுத்தார். அதன் ஒரு போட்டியில் 41 ஓட்டங்களை விட்டுக் கொடுத்து 8 இழப்புகளைக் கைப்பற்றினார்.மேலும் நார்தம்ப்டன்ஷர் அணிக்கு எதிரான போட்டியில் இவர் தனது முதல் ஐந்து இலக்குகளையும் , அரை நூறு ஓட்டங்களையும் எடுத்தார். அவர் 2004 இல் மிடில்செக்ஸிற்காக ஒரு சில போட்டிகளிலும் விளையாடினார்.நான்கு போட்டிகளில் விளையாடிய இவர் ஒன்பது இலக்குகளை மட்டுமே கைப்பற்றினார்.
# கிளென் மெக்ரா

## தனிப்பட்ட வாழ்க்கை

கிளெனின் முதல் மனைவி, ஜேன் லூயிஸ் (நீ ஸ்டீல்), ஐக்கிய இராச்சியத்தில் பிறந்தார், இவர்களது திருமணத்திற்கு முன்பு விமான உதவியாளராக பணிபுரிந்தார். கிளென் மற்றும் ஜேன் 1995 ஆம் ஆண்டில் *ஜோ பனானாஸ்* என்ற ஹாங்காங் இரவு விடுதியில் சந்தித்தனர். 2001 ஆம் ஆண்டில் இவர்கள் திருமணம் செய்து கொண்டனர். இவர்களுக்கு ஜேம்ஸ் மற்றும் ஹோலி என்ற இரண்டு குழந்தைகள் இருந்தனர். ஜேன் மெக்ராத்திற்கு 1997 ஆம் ஆண்டில் மார்பக புற்றுநோய் இருப்பது முதன்முதலாக கண்டறியப்பட்டது. 26 ஜனவரி 2008 அன்று (ஆஸ்திரேலியா தினம் ) கிளென் மற்றும் ஜேன் மெக்ராத் இருவரும் ஆஸ்திரேலியாவின் ஆணைக்குழுவின் உறுப்பினர்களாக ஆக்கப்பட்டனர். ஜேன் மெக்ராத் 22 ஜூன் 2008 அன்று 42 வயதில் இறந்தார்.  
க்ளென் மெக்ராத் 2009 இந்தியன் பிரீமியர் லீக்கின் போது உள்ளரங்க வடிவமைப்பாளரான சாரா லியோனார்டியை சந்தித்தார். இவர்கள் நவம்பர் 18, 2010 அன்று க்ரோனுல்லாவில் உள்ள வீட்டில் திருமணம் செய்து கொண்டனர். ஏப்ரல் 2011 இல், மெக்ராத் தனது வீட்டை சந்தையில் 6 மில்லியனுக்கு விற்பனைக்கு வைத்தார். மாடிசன் மேரி ஹார்பர் மெக்ராத் எனும் மகள் செப்டம்பர் 4, 2015 அன்று பிறந்தார்  
2015 ஆம் ஆண்டில் மெக்ராத் தென்னாப்பிரிக்காவில் பலவகையான விலங்குகளை வேட்டையாடிக் கொன்றது தெரியவந்தபோது பரவலான எதிர்மறை விமர்சனங்களைப் பெற்றார். மெக்ராத்தின் புகைப்படங்கள் சிபிடானி சஃபாரிஸ் என்ற விளையாட்டு இணையதளத்தில் வெளியாகியது. அந்த புகைப்படத்தில் இறந்த எருமை, இரண்டு ஹைனாக்கள் மற்றும் யானையின் தந்தங்கள் போன்றவற்றின் அருகே இவர் இருப்பது போன்று உள்ளது. இதையடுத்து இவர் தனது வருத்தத்தை தெரிவித்தார். மெக்ராத் முன்னர் *ஆஸ்திரேலிய ஷூட்டர்* பத்திரிகைக்கு கோப்பையினை வேட்டையாடுவதில் தனக்கு ஆர்வம் உள்ளது எனத் தெரிவித்தார்.
# கிளென் மெக்ரா

## இந்தியன் பிரீமியர் லீக்

2008 ஆம் ஆண்டி நடைபெற்ற இந்தியன் பிரீமியர் லீக் துடுப்பாட்டத் தொடரில் இவர் டெல்லி டேர்டெவில்சு துடுப்பாட்ட அணிக்காக விளையாடினார். இவரை அந்த அணி நிர்வாகம் இந்திய மதிப்பில் 1.4 கோடி ரூபாய்க்கு ஏலத்தில் எடுத்தது. இவரின் புனைப் பெயரான பிஜீயன் என்பதனைச் சுருக்கி பிட்ஜ் என்று இவரின் ஆடையில் இருந்தது.
# நா. சொக்கன்

**நா. சொக்கன்** (பிறப்பு: ஜனவரி 17) என்கிற நாகசுப்பிரமணியன் சொக்கநாதன் “என். சொக்கன்” என்று அறியப்படும் தமிழக எழுத்தாளர். சேலம், ஆத்தூரில் பிறந்து, வளர்ந்து, பெங்களூரில் வசிக்கும் இவர் மென்பொருள் துறையில் பணியாற்றி வருகிறார். 1990 முதல் எழுதத் தொடங்கிய இவர் தமிழ், ஆங்கிலம் என இருமொழிகளிலும் எழுதுகிறார். நூறுக்கும் மேற்பட்ட சிறுகதைகளும் சில புதினங்களும் எழுதியுள்ளார். வாழ்க்கை வரலாறுகள், தொழில்நுட்பம் ஆகிய துறைகளில் பல நூல்களும் பல்வேறு பத்திரிகைகளில் தொடர்கள், கட்டுரைகளும் எழுதிவருகிறார், சிறுவர்களுக்கும் அதிகம் எழுதிவருகிறார், இவரது நூல்கள் சில ஒலிப்புத்தகமாகவும், ஆங்கிலம், இந்தி, மலையாளம், குஜராத்தி, மராத்தி, ஒடியா, சீன மொழிகளிலும் மொழிபெயர்ப்பு செய்யப்பட்டு வெளியாகியுள்ளன.
# நா. சொக்கன்

## வெளியாகியுள்ள நூல்கள்

### சிறுகதைத் தொகுப்புகள்

1. பச்சை பார்க்கர் பேனா
1. என் நிலைக்கண்ணாடியில் உன் முகம்
1. மிட்டாய்க் கதைகள் (கலீல் கிப்ரன் சிறுகதைகள் மொழிபெயர்ப்பு)
# நா. சொக்கன்

## வெளியாகியுள்ள நூல்கள்

### வாழ்க்கை வரலாறுகள்

1. ஏ. ஆர். ரஹ்மான்: ஜெய் ஹோ!
1. அம்பானி ஒரு வெற்றிக்கதை
1. முகேஷ் அம்பானி
1. அனில் அம்பானி
1. பில் கேட்ஸ்: சாஃப்ட்வேர் சுல்தான்
1. இன்ஃபோசிஸ் நாராயணமூர்த்தி: ரூபாய் பத்தாயிரம், பத்தாயிரம் கோடி ஆன கதை
1. அஸிம் ப்ரேம்ஜி: கம்ப்யூட்டர்ஜி
1. லஷ்மி மிட்டல்: இரும்புக்கை மாயாவி
1. ரத்தன் டாடா
1. அம்பானிகள் பிரிந்த கதை
1. ஏர்டெல் (சுனில் பார்தி) மிட்டல்: பேசு!
1. சுபாஷ் சந்திரா: ஜீரோவிலிருந்து ஜீ டிவிவரை
1. ரிச்சர்ட் ப்ரான்ஸன்: 'டோண்ட் கேர்' மாஸ்டர்
1. சச்சின்: ஒரு புயலின் பூர்வ கதை
1. திராவிட்:இந்திய பெருஞ்சுவர்
1. ஷேக்ஸ்பியர்:நாடகமல்ல, வாழ்க்கை
1. நெப்போலியன்: போர்க்களப் புயல்
1. சல்மான் ரஷ்டி: ஃபத்வா முதல் பத்மாவரை
1. குஷ்வந்த் சிங்: வாழ்வெல்லாம் புன்னகை
1. அண்ணா(ந்து பார்!)
1. வீரப்பன்: வாழ்வும் வதமும்
1. வாத்து எலி வால்ட் டிஸ்னி
1. சார்லி சாப்ளின் கதை
1. நம்பர் 1: சாதனையாளர்களும் சாகசக்காரர்களும்
# நா. சொக்கன்

## வெளியாகியுள்ள நூல்கள்

### அரசியல்

1. அந்தமான் சிறை அல்லது இருட்டு உலகம்
1. அயோத்தி: நேற்றுவரை
1. மரியாதையாக வீட்டுக்குப் போங்கள் மகாராஜாவே (நேபாளத்தின் அரசியல் வரலாறு)
1. கேஜிபி: அடி அல்லது அழி
1. CIA: அடாவடிக் கோட்டை
1. மொஸாட்: இஸ்ரேலிய உளவுத்துறை
1. FBI: அமெரிக்க உளவுத்துறை
1. ஹமாஸ்: பயங்கரத்தின் முகவரி
# நா. சொக்கன்

## வெளியாகியுள்ள நூல்கள்

### குழந்தைகளுக்கான படைப்புகள்

1. ஹாய் கம்ப்யூட்டர்
1. விண்வெளிப் பயணம்
1. டெலிவிஷன் எப்படி இயங்குகிறது?
1. கேமரா எப்படி இயங்குகிறது?
1. மொபைல் ஃபோன் எப்படி இயங்குகிறது?
1. ரேடியோ எப்படி இயங்குகிறது?
1. மேஜிக் தோணி (தேர்வு பயம் விரட்ட)
1. Learn To Make Decisions (Introduction To Decision Making)
1. அப்துல் கலாம்
1. இன்ஃபோசிஸ் நாராயணமூர்த்தி
1. பில் கேட்ஸ்
1. அறிஞர் அண்ணா
1. நெப்போலியன்
1. சார்லி சாப்ளின்
1. துப்பறியும் சேவகன்
1. நம்(ண்)பர்கள் (கணிதப் புதிர்கள்)
1. ஆடலாம், பாடலாம் (சிறுவர் பாடல்கள்)
# நா. சொக்கன்

## வெளியாகியுள்ள நூல்கள்

### பிற

1. மணிமேகலை (ஐம்பெரும்காப்பியங்களில் ஒன்றான ‘மணிமேகலை’ நூலின் நாவல் வடிவம்)
1. முத்தொள்ளாயிரம் (புரியும் வடிவில்)
1. அடுத்த கட்டம் (தமிழில் ஒரு Business Novel)
1. வண்ண வண்ணப் பூக்கள்
1. கம்ப்யூட்டர் கையேடு (விண்டோஸ் எக்ஸ்பி)
1. விண்டோஸ் 7 கையேடு
1. தேடு: கூகுளின் வெற்றிக்கதை
1. நோக்கியா: கொள்ளை கொள்ளும் மாஃபியா
1. கோக்: ஜில்லென்று ஒரு ஜிவ் வரலாறு
1. பெப்ஸி நிறுவன வரலாறு
1. அமுல்: ஓர் அதிசய வெற்றிக் கதை
1. டுவிட்டர் வெற்றிக்கதை
1. ஃபேஸ்புக் வெற்றிக்கதை
1. எனக்கு வேலை கிடைக்குமா?
1. வல்லினம் மெல்லினம் இடையினம் (மென்பொருள் துறைபற்றிய பன்முகப் பதிவுகள்)
1. சாஃப்ட்வேர் துறையில் சாதிப்பது எப்படி?
1. மொபைல் கைடு
1. நலம் தரும் வைட்டமின்கள்
# நா. சொக்கன்

## மொழிபெயர்ப்புகள்

இவரது நூல்கள் சில ஆங்கிலம், இந்தி, மலையாளம், குஜராத்தி, மராத்தி மொழிகளிலும் மொழிபெயர்க்கப்பட்டுள்ளன.
# நா. சொக்கன்

## மொழிபெயர்ப்புகள்

### ஆங்கில மொழிபெயர்ப்புகள்

1. Hi Computer
1. Vicky In Space
1. Narayana Murthy
1. Television
1. Learn To Make Decisions
1. Narayana Murthy: IT Guru (மொழிபெயர்ப்பு: லக்சுமி வெங்கட்ராமன்)
1. Dhirubai Ambani: (மொழிபெயர்ப்பு: ஆர். கிருஷ்ணன்)
# நா. சொக்கன்

## மொழிபெயர்ப்புகள்

### இந்தி மொழிபெயர்ப்புகள்

1. कॉर्पोरेट गुरु नारायण मूर्ति (अनुवाद: महेश शर्मा) - இன்ஃபோசிஸ் நாராயண மூர்த்தி வாழ்க்கை வரலாறு
1. परोपकारी बीजनेसमन अजीम प्रेमजी - அஜிம் ப்ரேம்ஜி வாழ்க்கை வரலாறு
# நா. சொக்கன்

## மொழிபெயர்ப்புகள்

### மலையாள மொழிபெயர்ப்புகள்

1. അബ്ദുള് കലാം (വിവര്ത്തനം: മാ. ദക്ഷിണാമൂര്ത്തി) - அப்துல் கலாம் வாழ்க்கை வரலாறு
1. ബില് ഗേറ്റ്സ് (വിവര്ത്തനം: മാ. ദക്ഷിണാമൂര്ത്തി) - பில் கேட்ஸ் வாழ்க்கை வரலாறு
1. നെപ്പോളിയന് (വിവര്ത്തനം: മാ. ദക്ഷിണാമൂര്ത്തി) - நெப்போலியன் வாழ்க்கை வரலாறு
1. ഇന്ഫോസിസ് നാരായണമൂര്ത്തി (വിവര്ത്തനം: മാ. ദക്ഷിണാമൂര്ത്തി) - இன்ஃபோசிஸ் நாராயண மூர்த்தி வாழ்க்கை வரலாறு
# நா. சொக்கன்

## மொழிபெயர்ப்புகள்

### குஜராத்தி மொழிபெயர்ப்புகள்

1. ઇન્ફોસિસ નારાયણ મૂર્તિ (અનુવાદ: આદિત્ય વાસુ) இன்ஃபோசிஸ் நாராயண மூர்த்தி வாழ்க்கை வரலாறு
# நா. சொக்கன்

## மொழிபெயர்ப்புகள்

### மராத்தி மொழிபெயர்ப்புகள்

1. Narayan Murty: Mulya Japnara Ek Adwitiya Ayush இன்ஃபோசிஸ் நாராயண மூர்த்தி வாழ்க்கை வரலாறு
# நா. சொக்கன்

## மொழிபெயர்ப்புகள்

### ஒடியா மொழிபெயர்ப்புகள்

1. Narayan Murty இன்ஃபோசிஸ் நாராயண மூர்த்தி வாழ்க்கை வரலாறு (மொழிபெயர்ப்பு: பஸந்த் குமார் பால்)
# நா. சொக்கன்

## விருதுகள்

- திருப்பூர் கலை இலக்கியப் பெருமன்ற விருது
# எஸ். எஸ். கணேசபிள்ளை

**எஸ். எஸ். கணேசபிள்ளை** (சூன் 28, 1937 - ஆகத்து 30, 1995) வானொலி, மேடை நாடக நடிகரும், நாடகாசிரியருமாவார். யாழ்ப்பாணம் வரணியில் பிறந்தார் இதனாலேயே இவர் தனது புனைபெயரை 'வரணியூரான்' என்று வைத்துக்கொண்டார். மூன்று தலைமுறை காலத்துக்கு மேலாக வானொலியில் நகைச்சுவை நாடகங்களில் நடித்தும், எழுதியும் வந்தவர். பல மேடை நாடகங்கள், மற்றும் தொலைக்காட்சி நாடகங்களையும் எழுதி, இயக்கி, நடித்துமிருக்கிறார்.  
இவர் ‘அபிராமி’ எனும் விளம்பர நிறுவனம் ஒன்றையும் நடத்தி விளம்பர நிகழ்ச்சிகள் பலவற்றை இலங்கை வானொலியூடாக ஒலிபரப்பியிருக்கிறார்.. கொழும்பு இறைவரித் திணைக்களத்தில் பணியாற்றிக் கொண்டே கிடைக்கும் மிகுதி நேரத்தில் இலங்கை வானொலியிலேயே தனது நாடகப் பணியைத் தொடர்ந்தவர்.
# வசந்தா வைத்தியநாதன்

**வசந்தா வைத்தியநாதன்** (1937 - மார்ச் 14, 2018) இலங்கையில் நன்கு அறியப்பட்ட சைவவித்தகர். இவர் வானொலியூடாகவும் பிரசங்கங்கள் செய்தவர். ஆலயத் திருவிழாக்களின் நேரடி வானொலி வர்ணனைகளிலும் பங்குபற்றியவர். ஈழத்துச் சிவாலயங்கள் நூலில் நூலாசிரியராகப் பணியாற்றியவர்.  
வசந்தா வைத்தியநாதன் தமிழ்நாடு, மயிலாடுதுறையில் பிறந்தவர். யாழ்ப்பாணம், நீர்வேலியைச் சேர்ந்த எஸ். வைத்தியநாதசர்மா என்பவரைத் திருமணம் புரிந்தார்.
# வசந்தா வைத்தியநாதன்

## மறைவு

வசந்தா வைத்தியநாதன் 2018 மார்ச் 14 அன்று காலையில் தனது 80வது அகவையில் கொழும்பில் உள்ள மருத்துவமனை ஒன்றில் காலமானார்.
# தங்கம்மா அப்பாக்குட்டி

**தங்கம்மா அப்பாக்குட்டி** (7 ஜனவரி, 1925 – ஜூன் 15, 2008) இலங்கையில் நன்கு அறியப்பட்ட சமூக சேவையாளரும், சமயச் சொற்பொழிவாளரும் ஆவார். ஈழத்தில் சைவத்துக்கும் தமிழுக்கும் பெரும் தொண்டாற்றியவர். ஏழை மக்களுக்கும் அநாதைப் பிள்ளைகளுக்கும் ஆதரவு இல்லங்கள் அமைத்துச் சேவையாற்றி வந்தார். யாழ்ப்பாணம் தெல்லிப்பழை ஸ்ரீ துர்க்காதேவி தேவஸ்தானத்தின் தலைவராகச் செயற்பட்டு வந்தார். "சிவத்தமிழ்செல்வி" என்று அழைக்கப்பட்டு வந்தார்.
# தங்கம்மா அப்பாக்குட்டி

## வாழ்க்கைக் குறிப்பு

ஜனவரி 7, 1925 இல் யாழ்ப்பாண மாவட்டம், தெல்லிப்பழையில் அப்பாக்குட்டி-தையற்பிள்ளை தம்பதிகளுக்குப் பிறந்த தங்கம்மா அப்பாக்குட்டி 1929 ஆம் ஆண்டு மல்லாகம் அமெரிக்க மிஷன் பாடசாலையில் தனது ஆரம்பக் கல்வியை ஆரம்பித்தவர் பின்னர் தனது இடைநிலைக் கல்வியை மல்லாகம் விசாலாட்சி வித்தியாசாலையில் தொடர்ந்தார். 1940 ஆம் ஆண்டு க.பொ.த. (சா.த) (ஆண்டு 10) பரீட்சையில் சித்தியடைந்ததையடுத்து 1941 ஆம் ஆண்டு சுன்னாகம் இராமநாதன் ஆசிரியர் பயிற்சிக் கலாசாலையில் ஆசிரியப் பயிற்சிக்குச் சேர்ந்தார்.
# தங்கம்மா அப்பாக்குட்டி

## ஆசிரியப் பணி

1946 மட்டக்களப்பு சென். சிசிலியா ஆங்கிலப் பாடசாலையில் பயிற்றப்பட்ட தமிழ் ஆசிரியராகப் பணியில் சேர்ந்தார். அதனைத் தொடர்ந்து 1949 ஆம் ஆண்டு கொழும்பு பாத்திமா பெண்கள் பாடசாலையில் ஆசிரியர் பதவி ஏற்றார்.  
தமிழையும் சைவ சமயத்தையும் முறையாகக் கற்று 1952 ஆம் ஆண்டு பாலபண்டிதராகத் தேர்வடைந்த இவர், 1958 இல் தமிழகத்தில் சைவப்புலவர் பட்டத்தையும் பெற்றார். இவரது 31 ஆண்டுகள் ஆசிரியைப் பணியில் கடைசி 12 ஆண்டுகள் தெல்லிப்பழை யூனியன் கல்லூரியில் ஆசிரியையாகப் பணியாற்றி 1976 இல் ஓய்வு பெற்றார்.
# தங்கம்மா அப்பாக்குட்டி

## சைவப்பணி

யாழ் பகுதியில் இறைவழிபாட்டை மேம்படுத்தும் வழியில் யாழ்ப்பாணத்தில் ஒரு சமய மறுமலர்ச்சியை ஏற்படுத்தியதில் தங்கம்மா அப்பாக்குட்டிக்கு முதன்மையான பங்குண்டு. "பண்டிதை" என அழைக்கப்பட்டுவந்த தங்கம்மா 1950-60களில் இலங்கை வானொலியின் மாதர் பகுதி உட்பட பல இடங்களில் சமயச் சொற்பொழிவுப் பணிமூலம் சமய வளர்ச்சிக்குத் தனது தொண்டு செய்யும் வகையில் தனது சமயப்பணியைத் தொடங்கினார். தமிழ் நாடு சிதம்பரத்திலும் அண்ணாமலைப் பல்கலைக்கழகத்திலும் 1965 ஆம் ஆண்டு உரையாற்றினார். 1970களில் சிறிய கோயிலாக இருந்த தெல்லிப்பழை துர்க்கை அம்மன் திருத்தலத்தைக் கட்டியெழுப்பி ஆலயப் பணியுடன் மக்கள் தொண்டும் ஆற்றி வந்தார்.  
ஈழத்துச் சிதம்பரம் என்றழைக்கப்படும் காரைநகர் சிவன் கோயிலில் ஆற்றிய சிறப்புச் சொற்பொழிவுக்காக "சிவத்தமிழ்ச் செல்வி" என்ற பட்டம் இவருக்கு வழங்கப்பட்டது. மேலும் "திருவாசகக் கொண்டல்", "செஞ்சொற் செம்மணி", "சிவஞான வித்தகி", "துர்க்கா புரந்தரி" போன்ற பதினைந்திற்கும் மேற்பட்ட பட்டங்களையும் பதக்கங்களையும் பெற்றுக்கொண்டார்.  
தங்கம்மா அப்பாக்குட்டியின் கந்தபுராண சொற்பொழிவு நூலுக்குச் சாகித்திய மண்டலப் பரிசு கிடைத்ததுடன், இவரின் முயற்சியில் பல அறநெறி நூல்களும் வெளியிடப்பட்டன.
# தங்கம்மா அப்பாக்குட்டி

## சமூகப் பணி

தெல்லிப்பழையில் அமைந்துள்ள துர்க்கை அம்மன் கோயில் நிர்வாகத் தனாதிகாரியாக நியமிக்கப்பட்ட இவர் 1977ம் ஆண்டு ஆலய நிர்வாகப் பதவியை முழுமையாக ஏற்றுக்கொண்டார். இவரது காலத்தில் இராஜ கோபுரம் கட்டப்பட்டதோடு சித்திரத் தேரும் சிறப்பாக உருவாக்கப்பட்டது. அவை மட்டுமன்றி மண்டபங்களும், அறச்சாலைகளும், நந்தவனமும், தீர்த்தத் தடாகமும் என சிறந்த அமைப்புக்களோடு ஆலயத்தை ஒரு சமூகப்பணியின் நிறுவனமாகவும் உருவாக்கினார்.  
ஆலய வளாகத்தில் ஆதரவற்ற சிறுமிகளுக்கென "துர்க்காபுரம் மகளிர் இல்லம்" என்ற பெயரில் ஆதரவு நிலையம் ஒன்றை நிறுவிச் சேவையாற்றி வந்தார். பசித்துவரும் ஏழைகளின் வயிற்றுப்பசி தீர்க்கவும், தொண்டர்தம் பசியாற்றவும் "அன்னபூரணி அன்னதான மண்டபம்" அமைத்தார். அத்துடன் கல்யாண மண்டபம் ஒன்றை நிறுவிக் குறைந்த செலவில் திருமணங்களைச் செய்ய உதவினார். ஈழப்போரில் அகதிகளாக்கப்பட்ட பல வயோதியர்களுக்குக் கோயிலில் அடைக்கலம் கொடுத்தார். சிவத்தமிழ்ச் செல்வி அன்னையர் இல்லம், நல்லூரில் துர்க்கா தேவி மணிமண்டபம் என்பனவற்றை ஆரம்பித்துத் தொண்டாற்றினார்.
# தங்கம்மா அப்பாக்குட்டி

## மறைவு

திடீரென நோய் வாய்ப்பட்ட சிவத்தமிழ்ச் செல்வி சில வாரங்களாக யாழ்ப்பாணம் போதனா வைத்தியசாலையில் அனுமதிக்கப்பட்டிருந்த நிலையில் ஜூன் 15, 2008 நண்பகல் 12.15 மணியளவில் காலமானார். 16 ஜூன் மாலை 4:00 மணிக்குத் தெல்லிப்பழை இந்து மயானத்தில் பல்லாயிரக்கணக்கான மக்கள் மத்தியில் இவரது இறுதி நிகழ்வுகள் இடம்பெற்றன.  
தங்கம்மா அப்பாக்குட்டியின் மறைவுக்கு அப்போதைய தமிழ்நாடு முதல்வர் கலைஞர் மு. கருணாநிதி இரங்கல் தெரிவித்திருந்தார்.
# தங்கம்மா அப்பாக்குட்டி

## விருதுகள்

- அமெரிக்கா ஹவாய் சிவாய சுப்ரமணியசுவாமி ஆசிரமம் 2005 ஆம் ஆண்டிற்கான சிறந்த இந்துப்பணி விருதை அம்மையாருக்கு வழங்கியது.
- யாழ் பல்கலைக்கழகம் 1998 இல் கௌரவ கலாநிதிப் பட்டம் வழங்கி அம்மையாரைச் சிறப்பித்தது.
- 2003இல் வவுனியாவில் இடம்பெற்ற தமிழிலக்கியப் பெருவிழாவில் வட, கிழக்கு மாகாண ஆளுநர் விருது வழங்கப்பட்டது.
- இலங்கை அரசினால் கலாசூரி என்ற பட்டமும் வழங்கிக் கௌரவிக்கப்பட்டார்.
# தங்கம்மா அப்பாக்குட்டி

## பட்டங்கள்

- *செஞ்சொற் செம்மணி* - மதுரை ஆதீனம் (1966)
- *சிவத்தமிழ் செல்வி* - காரைநகர் மணிவாசகர் சபை, ஈழத்துச் சிதம்பரம் (1970)
- *சித்தாந்த ஞான கரம்* - காஞ்சி மெய்கண்டான் ஆதீனம் (1971)
- *சைவ தரிசினி* - தமிழ்நாடு இராசேசுவரி பீடாதிபதி (1972)
- *திருவாசகக் கொண்டல்* - சிலாங்கூர் (மலேசியா) இலங்கைச் சைவச் சங்கம் (1972)
- *திருமுறைச் செல்வி* - வண்ணை வைத்தீஸ்வரன் தேவஸ்தானம் (1973)
- *சிவமயச் செல்வி* - ஈழத்துச் சிவனடியார் திருக்கூட்டம் (1974)
- *சிவஞான வித்தகர்* - அகில இலங்கை இந்து மாமன்றம் (1974)
- *துர்க்கா துரந்தரி* - துர்க்காதேவி தேவஸ்தானம் (1974)
- *செஞ்சொற்கொண்டல்*- மாதகல் நூணசை முருகமூர்த்தி தேவஸ்தானம் (1978)
- *திருமொழி அரசி* - இணுவில் பரராசசேகரப் பிள்ளையார் தேவஸ்தானம் (1983)
- கம்பன் புகழ் விருது, 2001 வழங்கியது: கொழும்புக் கம்பன் கழகம், இலங்கை
- *தெய்வத் திருமகள்* - அகில இலங்கை இந்து மாமன்றம் (2005)
# தங்கம்மா அப்பாக்குட்டி

## இவரது நூல்கள்

- * பெண்மைக்கு இணையுண்டோ?* (2004, மணிமேகலைப் பிரசுரம்)
- * வாழும் வழி* (2002, மணிமேகலைப் பிரசுரம்)
# தம்பலகாமம் ஆதிகோணநாயகர் கோயில்

**ஆதிகோணநாயகர் கோயில்** அல்லது **ஆதிகோணேஸ்வரம்** என்பது இலங்கையின் கிழக்கு மாகாணத்தில் திருகோணமலை நகரத்தில் இருந்து ஏறத்தாழ 20 கி.மீ. தொலைவில் உள்ள தம்பலகாமத்தில் உள்ள கோயில்.  
வரலாற்றுப் புகழ்மிக்க அருள்சுரக்கும் ஆதிகோணநாயகர் ஆலயம் அமைந்திருப்பதும், பார்க்கும் இடமெல்லாம் பச்சைப் பசேலென வயல் நிலங்கள் காட்சியளிப்பதும், இக்கிராமத்தின் இயற்கை எழிலுக்கு மேலும் மெருகூட்டுகின்றன என்றால் அது மிகையாகாது.
# தம்பலகாமம் ஆதிகோணநாயகர் கோயில்

## வரலாறு

போர்த்துக்கீசர் காலத்தில் திருகோணமலையின் திருக்கோணேஸ்வரம் ஆலயத்தைப் போத்துக்கேயர் அழித்தபோது அங்கிருந்த சில விக்கிரகங்களைக் காப்பாற்றுதவற்காக குருமார் மீட்டு எடுத்தனர். பின்னர் இந்த விக்கிரகங்களை தம்பலகாமத்தில் பிரதிட்டை பண்ணியதன் மூலம் உருவாக்கப்பட்டதே இந்தக் கோவிலாகும்.  
குளக்கோட்டு மன்னனால் திருகோணமலையில் அமைக்கப்பட்ட ஆதிகோணநாயகர் ஆலயம் கிபி 1624 ஆம் ஆண்டளவில் போர்த்துக்கீசரால் அழித்தொழிப்பதற்கு முன்பு, அங்கு கடமையாற்றிய பாசுபதர் என்றழைக்கப்பட்ட பூசகர்களும் , தொழும்பாளர்களும் ,பக்தர்களும் இணைந்து இடிபட இருந்த கோயிலுக்குள் இருந்த விக்கிரகங்களை எடுத்து மண்ணில் புதைத்து வைத்தும், காடுகளிலும் மலைகளிலும் மறைத்துவைத்தும் வழிபாடு இயற்றி வந்ததாக புராண வரலாறுகள் கூறுகின்றன. இவர்கள் தம்பலகாமத்திற்கு மேற்கேயுள்ள சுவாமி மலையில் ஆதிகோணநாயகரையும், மாதுமை அம்மையையும் வைத்து வழிபட்டு வந்தனர்.  
இவ்வேளையில், கண்டியில் அரசுசெய்த ஜெயதுங்க வரராசசிங்கன் என்னும் மன்னனின் கனவில் கோணேஸ்வரப் பெருமான் தோன்றி தாம் உறைவதற்கு ஏற்றதான கோயிலை செந்நெல் விளையும் வயல்கள் சூழ்ந்த தம்பலகாமத்தில் அமைக்குமாறு கூறி மறைந்தார்.  
மன்னவன் விழித்தெழுந்து கனவில் கண்டதை தனது மதிநுட்பத்தால் கண்டறிந்து சுவாமி மலையில் வைத்து வழிபட்டுவந்த ஆதிகோணநாயகரையும், மாதுமை அம்மையையும் மற்றும் உள்ள பரிவார தெய்வங்களையும் மேளதாளத்துடன் சிறப்புற எடுத்துவந்து கோயிற் குடியிருப்பு என்னும் இடத்தில் உள்ள கோயிலில் பிரதிஷ்டை செய்தான் என திருக்கோணாசலப் புராணம் கூறுகிறது.
# விக்கிப்பீடியா:ஆண்டு நிறைவுகள்/மார்ச்சு 5

**மார்ச் 5**:
- 1496 &ndash; இங்கிலாந்து மன்னர் ஏழாம் என்றி அறியப்படாத நிலங்களைக் கண்டறிவதற்கான உரிமையை ஜான் கபோட்டுக்கும் அவரது மகன்களுக்கும் வழங்கினார்.
- 1770 &ndash; பாஸ்டன் படுகொலை: பாஸ்டனில் அமெரிக்கர்களுக்கும் பிரித்தானியப் படையினருக்கும் இடையில் கிளம்பிய கலவரத்தை அடுத்து ஐந்து அமெரிக்கர்கள் சுட்டுக் கொல்லப்பட்டனர். இதுவே அமெரிக்கப் புரட்சிப் போர் வெடிக்கக் காரணமானது.
- 1824 &ndash; முதலாம் ஆங்கிலேய-பர்மியப் போர்: பிரித்தானியா அதிகாரபூர்வமாக பர்மா மீது போர் தொடுத்தது.
- 1931 &ndash; காந்தி-இர்வின் ஒப்பந்தம் கையெழுத்திடப்பட்டது.
- 1933 &ndash; பெரும் பொருளியல் வீழ்ச்சி: அமெரிக்கத் தலைவர் பிராங்க்ளின் ரூசவெல்ட் வங்கி விடுமுறையை அறிவித்து, அனைத்து வங்கிகளையும் மூடி, அவற்றின் நிதிப் பரிமாற்றங்களைத் தடை செய்தார்.
- 1940 &ndash; காத்தின் படுகொலைகள்: யோசப் ஸ்டாலின் தலைமையிலான சோவியத் உயர்பீடம் 14,700 போலந்து போர்க்கைதிகள் உட்பட 25,700 போலந்து மக்களுக்கு மரணதண்டனை அளித்து கையொப்பமிட்டது.
- 1953 &ndash; சோவியத் ஒன்றியத்தின் நீண்டகாலத் தலைவராக இருந்த **ஜோசப் ஸ்டாலின்** (படம்) மாஸ்கோவில் மூளை இரத்தக்கசிவு ஏற்பட்டு இறந்தார்.
**வ. பொன்னம்பலம்** (இ.&nbsp;1994) **ம. பார்வதிநாதசிவம்** (இ.&nbsp;2013) **ராஜசுலோசனா** (இ.&nbsp;2013)
# விக்கிப்பீடியா:ஆண்டு நிறைவுகள்/மார்ச்சு 6

**மார்ச் 6**: கானா - விடுதலை நாள் (1957)
- 1665 &ndash; பிரித்தானிய அரச கழகத்தின் *அரச கழகத்தின் மெய்யியல் இதழின்* முதல் இதழ் வெளியிடப்பட்டது.
- 1788 &ndash; கைதிகளைக் குடியமர்த்தும் திட்டத்தில் முதற்படியாக முதலாவது தொகுதி பிரித்தானியக் கைதிகள் அடங்கிய கப்பல் நோர்போக் தீவை அடைந்தது.
- 1790 &ndash; மதுரை மாவட்டம் உருவாக்கப்பட்டது.
- 1869 &ndash; **திமீத்ரி மென்டெலீவ்** (படம்) தனது முதலாவது தனிம அட்டவணையை உருசிய வேதியியல் கழகத்தில் சமர்ப்பித்தார்.
- 1946 &ndash; வியட்நாம் போர்: ஹோ சி மின் பிரான்சுடன் ஒப்பந்தம் செய்து கொண்ட ஒப்பந்தத்தின் படி பிரான்சு வியட்நாமை பிரெஞ்சு ஒன்றியம் மற்றும் இந்தோ-சீனக் கூட்டமைப்பினுள் தன்னாட்சி அதிகாரம் கொண்ட பகுதியாக ஏற்றுக் கொண்டது.
- 1967 &ndash; திராவிட முன்னேற்றக் கழகம் தமிழ்நாட்டில் முதன்முறையாக ஆட்சியைக் கைப்பற்றியது.
**ம. சா. அறிவுடைநம்பி** (பி.&nbsp;1954) **ச. ஆறுமுகம்** (இ.&nbsp;2000) **டைப்பிஸ்ட் கோபு** (இ.&nbsp;2019)
# பரீட்சை மீதி

**பரீட்சை மீதி** (trial balance) என்னும் **இருப்பாய்வு** என்பது கணக்குப் பதிவியல் செய்முறையில் ஒரு வேலைத்தாள் ஆகும்.இப் பரீட்சை மீதியானது குறிப்பிட்ட காலத்தில் வியாபார நிறுவனமொன்றால் பாரமரிக்கப்படும் சகல கணக்கியல் பேரேடுகளின் நிதி நிலைமையினை ஒரே பார்வையில் விளம்பும் சாரமாக காணப்படும். ஒவ்வொரு நிதிக்காலதின் முடிவின் பொழுதும்,நிதிக்கூற்றுக்கள் தயாரிக்கும் முன்பாகவும்,கணக்கியல் பதிவுகளின் பிழையின்மையினை உறுதிப்படுத்தவும் பரீட்சை மீதி தயாரிக்கப்படும்.
# பரீட்சை மீதி

## பரீட்சை மீதி மாதிரி

| பேரேடு | வரவுமீதி | செலவுமீதி |
| --- | --- | --- |
| காசேடு | 220,000 |  |
| மூலதனம் | 320,000 |  |
| பெற்ற வாடகை | 15,000 |  |
| கொள்வனவு | 25,000 |  |
| சம்பளம் | 50,000 |  |
| விளம்பரம் | 50,000 |  |
| காப்புறுதி | 2,000 |  |
| மின்சாரம் | 2,000 |  |
| வரி | 6,000 |  |
| 345000 | 345000 | } |  
பரீட்சை மீதில் கணக்கியல் பேரேடுகளில் மீதி வரவாக இருப்பவை வரவு நிரலிலும்,மீதிகள் செலவாக இருப்பவை செலவுப் நிரலிலும் பதியப்படும். முடிவில் வரவு செலவு இவற்றின் மொத்த கூட்டுத்தொகையும் சமப்படும்,அவ்வாறு சமப்படாவிட்டால் பேரேட்டு பதிவுகளில் வழுக்கள் இருப்பதாக கொள்ளப்படும்.இத்தகைய தன்மையால் பரீட்சை மீதியானது ஏடுகளின் துல்லியத்தன்மையினை உணர்த்தும் ஒர் குறிகாட்டியாக அமைகின்றது.பரீட்சை மீதி சமப்படுவதை மாத்திரம் கருத்தில் கொண்டு பேரேடுகளின் வழுவற்றதன்மை கொண்டதாக உறுதியாக கூறமுடியாது.எடுத்துக்காட்டாக, இடம்பெறும் வியாபார ஊடுசெயலொன்றினை பதியும் போது வரவினை செலவாகவும்,செலவினை வரவாகவும் பதிந்தால் இங்கு பரீட்சை மீதி சமப்படும் எனினும் இங்கு பதிவுமுறை பிழையாகும்.
# திருகோணமலை விசுவநாத சுவாமி கோயில்

**திருகோணமலை விஸ்வநாத சுவாமி கோவில்** சுமார் 350 வருடம் பழமை வாய்ந்தது. இவ்வாலயம் திருகோனமலைப் பட்டினத்தில் சிவபுரி என்னுமிடத்தில் திருஞானசம்பந்தர் வீதிக்கருகாமையில் அமைந்துள்ளது. இந்த ஆலய்த்தில் காசியில் இருந்து திருகோணமலை வந்த சந்நியாசி ஒருவர் காசியில் இருந்து கொண்டுவந்த சிவலிங்கத்தை பிரதிஷ்டை செய்த்தால் காசி விஸ்வநாதர் (சிவன்) என்ற பெயரைப் பெற்றது. இவ்வாலயத்தின் திருக்குடமுழுக்கு வைபவங்கள் 1890, 1898, 1957 ஆண்டுகளில் நடைபெற்றது. 1939 இல் நடைபெற்ற இரண்டாம் உலகமகாயுத்ததில் ஜப்பானியரின் குண்டுவீச்சினை அடுத்து இந்த ஆலயம் கவனிப்பாரற்றுப் பூட்டிக்கிடந்தது. பின்னர் மீண்டும் இந்த 1957 ஆம் ஆண்டு நடைபெற்ற கும்பாபிஷேகத்திருப்பணிக்கு சிவன் கோயில் ஸ்ரீ நடராஜர் சபையினர் வீடு வீடாகச் சென்று நிதி சேகரித்துச் செவ்வனே நிறைவேற்றினார்கள். இப்புராதன கோயிலானது 1983 இல் நடைபெற்ற இனக்கலவரத்தின் போது தாக்கி அழிக்கப்பட்டது. 1984 ஆம் ஆண்டு பாலஸ்தாபனம் செய்யப்பட்டபோதும் புனருத்தாரணம் 1985 1990 களில் மீளவும் ஏற்பட்ட இனக்கலவரங்களினால் காலதமாகியது. இக்கோயில் முழுமையாக மீள் புனருத்தாரணம் செய்யப்பட்டு 6 ஜூன், 1999 இல் கும்பாபிஷேகம் நடைபெற்றது. ஆலயத்தை கட்டிக் காத்தவர்கள் நித்திய நைமித்திய கருமங்கள் எதுவித குறைபாடுகளும் இன்றி நடைபெறுவதற்காகக் காணிகளை மானியமாக வழங்கியுள்ளனர்.  
இவ்வாலயம் கர்ப்பக்கிரகம், அர்த்தமண்டபம், மகாமண்டபம், ஸ்நபனமண்டபம், ஸ்தம்பமண்டபம் ஆகிய மண்டபங்களை உடையதாக அமைந்திருக்கின்றது. மகாமண்டபத்தில் பிள்ளையார், முருகன், சண்டேஸ்வரர், பிரதோஷமூர்த்தி போன்ற உற்சவத் திருவுருவங்கள் காணப்படுகின்றன.  
இவ்வாலய்த்தில் ஆறுகால நித்திய பூசையும், ஆனி மாதத்தில் உத்தரத் திதியைத் தீர்த்ததினமாகக் கொண்டு பத்து நாட்கள் மகோற்சவம் நடைபெற்றுவருகின்றது. நவராத்திரி, சிவராத்திரி, கௌரிநோன்பு, சோமவாரத் திருவிழா, திருவெம்பாவை, பிரதோஷத் திருவிழாக்கள், நடேசரபிஷேகங்கள், வருடப்பிறப்பு முதலிய நித்திய பூசைவிழாக்கள் சிறப்பாக நடைபெற்று வருகின்றது. திருவெம்பாவை காலத்தில் திருவாதவூரடிகள் புராணம் படித்து பயன்சொல்லும் வழமையானது.  
1. திருகோணமலை விசாலாட்சி சமேத விஸ்வநாத சுவாமி (சிவன்) கோவில் - மகா கும்பாபிஷேக மலர்
# மட்டக்களப்பு வாவி

**மட்டக்களப்பு வாவி** (*Batticaloa lagoon*) இலங்கையின் மட்டக்களப்புப் பிரதேசத்தில் அமைந்துள்ள வாவியாகும். மட்டக்களப்புப் பிரதேசத்தை ஊடறுத்து வடக்குத் தெற்காக அமைந்துள்ளது. சுமார் 30 மைல் நீளமான இவ்வாவி ஏறத்தாழ 27,527 ஏக்கர் பரப்பினைக் கொண்டது. இலங்கையின் மிகப் பெரிய வாவி என்று கருதப்படுகிறது. தெற்கு மேற்காகக் கடலுடன் கலக்கும் இவ்வாவி கடலிலிருந்து ஏறக்குறைய இருபது மைல் நீளம் வரை உவர்நீரையும் ஏனைய பகுதிகளில் நன்னீரையும் கொண்டுள்ளது. உப்புநீர்ப் பகுதியில் மீன்பிடித்தலும் நன்னீரைப் பயன்படுத்தி வேளாண்மையும் நடைபெறுவதால் இப்பகுதி மக்களின் வாழ்க்கைத் தேவைக்கு இன்றியமையாததாக உள்ளது. மட்டக்களப்பு வாவியின் கிழக்குப் பகுதிகள் சூரியன் எழுவதால் எழுவான்கரை என்றும் மேற்குப் பகுதியில் சூரியன் படுவதால் (மறைவதால்) படுவான்கரை என்றும் அழைக்கப்படுகின்றன.
# மட்டக்களப்பு வாவி

## இதனையும் பார்க்கவும்

- மட்டக்களப்பு வெளிச்சவீடு
# மட்டக்களப்பு வாவி

## உசாத்துணைகள்

-
# சண்டேசுவர நாயனார்

**சண்டேசுவர நாயனார்** என்பவர் சைவ சமயத்தவர்களால் பெரிதும் மதிக்கப்படும் அறுபத்து மூன்று நாயன்மார்களில் ஒருவர் ஆவார். விசாரசருமா என்ற இயற்பெயருடைய இவர் சிவபெருமானுக்கு அலிங்க பூசை செய்து கொண்டிருந்த போது அவருடைய தந்தையே அதற்கு இடையூறு செய்தார். அதனால் கோபம் கொண்டவர் தந்தையை மழுவால் வெட்டினார். அதன் காரணமாக சிவபெருமான் தன்னுடைய பூசைக்கு உரிய பொருட்களுக்கு உரியவராக சண்டேசுவர் எனும் பதவியளித்தார்.  
சண்டேசுவர பதவியைப் பெற்றமையால் சண்டேசுவர நாயனார் என்று அழைக்கப்படுகிறார். இவரை சண்டேசர், சண்டிகேசுவர் என்றும் அழைக்கின்றனர்.
# சண்டேசுவர நாயனார்

## தொன்மம்

சோழநாட்டின் மணியாற்றின் கரையில் சேய்ஞலூர் எனும் ஊரில் அந்தணரான எச்சத்தன் - பவித்திரை தம்பதிகளின் மகனாகப் பிறந்தார். அவரை **விசாரசருமா** என்று அழைத்தனர். அவருக்கு ஏழாம் வயதில் உபநயனம் செய்யப்பட்டது. சிவபெருமானே முழுமுதற் கடவுள் என வழிபட்டார்.  
திடலில் சிறுவர்களுடன் விளையாடிக் கொண்டிருந்தார் விசாரசருமர். அப்போது மாடுகளை மேய்த்துக் கொண்டிருந்த ஓர் இடையர், பசுக்களை கொம்பால் அடித்தார். அதனால் கோபம் கொண்ட விசாரசருமர் அதனை தடுத்தார். தானே பசுக்களை மேய்க்கும் பொறுப்பினை ஏற்றார்.  
நன்கு மேய்க்கும் வல்லமை பெற்றார். அதனால் பசுக்கள் அதிக பாலை தந்தன. அந்த பாலை மணலினால் ஆன சிவலிங்கத்திற்கு அபிசேகம் செய்தார். அதனால் பால் குறைந்தது பசுக்களின் சொந்தக்காரரர்கள் விசாரசருமர் செய்யும் செயலை வீண் என்று நினைத்தனர். விசாரசருமரின் தந்தையிடம் சென்று மணலில் பாலினை ஊற்றி வீணாக்குகிறான் என்று புகார் தந்தனர். தந்தையார் எச்சத்தன் அனைவரிடமும் மன்னிப்புக் கோரி, தன்னுடைய மகனை கண்டிக்க சென்றார்.  
விசாரசருமர் மணலில் இலிங்கம் செய்து அதற்கு பூக்களை சூடி பாலால் அபிசேகம் செய்து கொண்டிருந்தை கண்டார். எச்சத்தன் விசாரசருமரை அழைத்தும் பலனில்லாமல் போக கோபத்தில் அபிசேக பாற்குடத்தினை எட்டி உதைத்தார். சிவபெருமானுக்கு அபிசேகம் செய்ய வைத்திருந்த பொருளை எட்டி உதைத்து சிவாபாராதம் செய்ததை விசாரசருமரால் தாங்கிக் கொள்ள முடியவில்லை. எனவே கையில் கிடைத்ததை எடுத்து தந்தையின் கால்களை நோக்கி வீசினார். சிவனருளால் அது மழுவாக மாறி எச்சத்தனின் கால்களை வெட்டியது.  
அதனை கண்டுகொள்ளாமல் விசாரசர்மர் சிவபூஜை செய்யத் தொடங்கினார். அவரின் செயலால் சிவபெருமான் உமையோடு தோன்றினார். விசாரசர்மர் அவர்களை வணங்கினார். விசாரசர்மரை தன்னுடைய கணங்களின் தலைவராக்கினார். அத்துடன் சண்டீசன் எனும் பதவியான சிவபெருமானின் ஆடைக்கும், பூசை பொருட்களுக்கும் உரியவரானாக நியமித்தார். "தாமுண்ட அமுதும் பரிவட்டம் மற்றும் மாலைகள் உனக்கே ஆகுக" என்று அவர் தான்சூடியிருந்த கொன்றை மலர்மாலையை விசாரசருமருக்கு சூட்டினார்.  
எச்சத்தனும் உயிர்ப்பெற்று சிவபெருமானை அடைந்தார்.
# சண்டேசுவர நாயனார்

## குரு பூசை

சண்டேசுவர நாயனாருக்கு தை மாதம் உத்திரம் நட்சத்திரத்தன்று குருபூசை நடத்தப்படுகிறது.
# சண்டேசுவர நாயனார்

## சண்டிகேசுவரர் சிலைகள்

### அமைவிடம்

சிவாலயங்களில் சண்டிகேசுவரர் சன்னதி, கற்பக கிரகத்தின் இடப்புறமாக கோமுகி அமைந்திருக்கும் இடத்திற்கு அருகே அமைக்கப்படுகிறது. பொதுவாக கோமுகிக்கும், கோஷ்டத்தில் உள்ள விஷ்ணு துர்க்கைக்கும் இடையே அமைக்கப்படுகிறது. இந்த சண்டிகேசுவரர் சன்னதியை சுத்திவருதல் கூடாது என்பதற்காக சில சிவாலயங்களில் சன்னதியை யாரும் சுற்றாத வண்ணம் சிறு தடுப்பு சுவர் அமைக்கப்படுகிறது.
# சண்டேசுவர நாயனார்

## சண்டிகேசுவரர் சிலைகள்

### கங்கை கொண்ட சோழீசுவரம்

விசாரசருமருக்கு சண்டீசர் பதவியை தருகின்ற சிவபெருமான் சிற்பம் கங்கை கொண்ட சோழேசுவரம் சிவாலயத்தில் உள்ளது. இதில் சண்டீசர் கீழே அமர்ந்திருப்பது போலவும், அவருக்கு உமையாளுடன் இருக்கும் சிவபெருமான் தன்னுடைய கொன்றை மாலையை சூடுவதாகவும் அமைந்துள்ளது. கொன்றை மாலை சிவபெருமானுக்கு உரியதாகும். சிவபெருமான் சண்டீசர் பதவியை தரும்போது தன்னுடைய மலர்மாலை சூட்டி, தன்னுடைய பூசைப் பொருளுக்கு உரியவன் என்று கூறுகிறார். கருவறைக்குச் செல்லும் வடக்கு வாயில் படியில் இந்த சிற்பம் உள்ளது. இக்கோயிலின் அர்த்த மண்டபச் சுவரில் சண்டீசர் வரலாறு நான்கு வரிசையில் செதுக்கப்பட்டுள்ளது.
# சண்டேசுவர நாயனார்

## இவற்றையும் காண்க

- சண்டிகேசுவரர்
- சண்டேச அனுக்கிரக மூர்த்தி  
1. திருகோணமலை விஸ்வநாத சுவாமி கோயில் மகாகும்பாபிஷேகமலர் 24 ஜூன் 1999
# ரோமானிய நாடக வரலாறு

ன் மாளிகை)]]  
ரோம் நகரில் கி.பி. 240 ஆம் ஆண்டு முதல் சீரான நாடகங்கள் நடைபெற்றன. நாடகப் பின்னணிக் காட்சியமைப்பு எதுவுமின்றி தளத்தின் பின்னணியிலிருந்து சுவற்றில், சிலைகள் போன்று வரையப்பெற்று நாடகங்கள் நடிக்கப்பட்டன. ரோமானியப் பேரரசு காலத்து நடிப்புக்கலை வடிவங்களினைப் பற்றிய குறிப்புகள் இல்லாததும் குறிப்பிடத்தக்கது. ரோமானியப் பேரரசு வீழ்ச்சியுற்ற காலத்திலிருந்து பல நூற்றாண்டுகளிற்கு மேலாக ரோமானிய நாடகங்கள் மறைந்திருந்தன. இக்காலத்தின் பின்னர் நானூறு ஆண்டுகள் கழித்து கி.பி. பத்தாம் நூற்றாண்டுக் காலத்தில் கிறித்துவ சபைகள் ரோமானிய நாடக அரங்குகளினைப் பயன்படுத்தியதனால் அரங்கச் செயற்பாடுகள் வளர்ந்தன. ரோமானிய நாடகங்கள் புத்துயிர் பெற்றன.  
- ஜீவன், தமிழ் மரபு வழி நாடக மேடை (ப- 13,14,15) - நவம்பர்,2000.
# நாற்காலி

**நாற்காலி** (Chair) என்பது அமர்வதற்காக உருவாக்கப்பட்டது.பொதுவாக, ஓர் இருக்கையும், சாய்வதற்கேற்ற பின்பகுதியையும், நான்கு கால்களையும் கொண்டிதாக அமைக்கப்பட்டிருக்கும். கைபிடிகளையும் கொண்டிருக்கலாம். சாயும் பின்பகுதியற்றவை புட்டுவம் என்றும் இலங்கையில் அழைப்பர்.
உடல் இயக்கவியல் அறிவியல் தத்துவம் பல கொண்டு, தற்காலத்தில் இவை உருவாக்கப்படுகின்றன. ஏனெனில், அதிக நேரம் இருக்கையில் அமர்வோருக்கு, பின்னாளில் பல்வேறு உடலியல் தொந்தரவுகள் ஏற்படுகின்றன. குறிப்பாக முதுகு தண்டிலும், வயிற்றிலும் நோய்கள் உருவாகின்றன.  
அவரவர் உடலுக்கு ஏற்றவாறு, பணிக்கு தகுந்த படி நாற்காலியை பயன்படுத்துதல் சிறந்த மருத்துவ ஆலோசனையாகக் கூறப்படுகிறது.
# கட்டில்

**கட்டில்** (Bed) என்பது நித்திரை கொள்வதற்கான அல்லது ஓய்வெடுப்பதற்கான ஒரு தளபாடம் ஆகும். கட்டில்கள் பல அளவுகளிலும், வடிவங்களிலும் காணப்படுகின்றன. கட்டில்கள் சொகுசாக இருப்பதற்காக அவற்றின் மேல் மெத்தைகள் பயன்படுத்தப்படுகின்றன.  
கட்டிலின் சமதளமான பகுதியானது கயிற்றினாலோ, மரத்தினாலோ, அல்லது இரும்பினாலோ செய்யப்பட்டிருக்கலாம்.
# தலையணை

**தலையணை** (*Pillow*) என்பது தலையை ஓய்வாக வைத்திருப்பதற்குப் பயன்படும் சிறு சாதனமாகும். வழமையாக மென்மையானது. பொதுவாகக் கட்டிலில் தூங்கும் போது தலைக்கு அணையாகப் பயன்படுகிறது. தலையணையின் உள்ளே ஆரம்ப காலத்தில் வைக்கோல் பயன்பட்டது. இப்போது பஞ்சு போன்றவை பயன்படுகின்றன. இவற்றை உள்ளே வைத்துத் துணி அல்லது பட்டினால் ஆன உறையினால் மூடியதாக தலையணை இருக்கும்.  
pt:Almofada
# கரண்டி

**கரண்டி** (*Spoon*) என்பது சாப்பிடவும் சமையலிலும் பயன்படும் ஓர் கருவி. கரண்டிகள் அவற்றின் தேவைக்கேற்ப பல அளவுகளிலும் உள்ளன. நீர்ம உணவுகள், குளிர் களி (*Ice Cream*) போன்றவற்றை உண்பதற்குக் கரண்டிகள் அவசியமானவை. தேக்கரண்டியும் மேசைக்கரண்டியும் சமையல், மருந்துத் தேவைகளில் அளவு கருவிகளாகவும் பயன்படுகின்றன. மருந்துகளை அளக்க, அளவு கரண்டிகள் தனியாக துல்லியமாக செய்யப்படுகின்றன. தேக்கரண்டி (teaspoon) என்பது 5 மில்லிலிட்டர் (mL) அளவாகும்.
# கரண்டி

## இவற்றையும் பார்க்கவும்

- கிண்ணம்
- முள்கரண்டி
- கத்தி
- கொள்கலன்
- புட்டி
- அகப்பை
# கத்தி

**கத்தி** (knife) என்பது வெட்டுவதற்குப் பயன்படும் கருவி ஆகும். வெட்டும் கூர்மையான பாகமும் பிடியும் கொண்டதாகக் கத்திகள் அமைந்திருக்கும். கற்காலத்திலிருந்து கத்திகள் ஆயுதங்களாகவும் பயன்பட்டு வருகிறது. நவீன கருவிகளின் வரவால், கத்தியின் ஆயுதப் பயன்பாடு குறைந்து வருகிறது. இது சமையலில் முக்கிய இடம் பெறுகிறது. தேவைகளைப் பொறுத்துப் பல அளவுகளிலும் கத்திகள் தயாரிக்கப்படுகின்றன. கத்தி தயாரிக்கும் நிறுவனங்கள் ஆயிரக்கணக்கில் உள்ளன.  
முற்காலத்தில், பாறை, எலும்பு, தீக்கல் உள்ளிட்டவற்றால் கத்தி செய்யப்பட்டது. தொழில்நுட்பத்தின் வளர்ச்சியால், வெண்கலம், செப்பு, இரும்பு, எஃகு, பீங்கான், தைட்டானியம் ஆகியவற்றிலும் கத்தி செய்யப்படுகிறது. பல்வேறு பண்பாடுகளில் கத்தியின் பயன்பாடு காணப்படுகிறது. மனிதன் முதன்மை கண்டுபிடிப்புகளில் கத்தியும் ஒன்று. இதனால், பண்பாடு, சடங்குகளில் கத்தி முக்கிய இடம் பிடிக்கிறது.
# கத்தி

## கத்தியின் பாகங்கள்

தற்காலத்தில் பயன்பாட்டில் உள்ள கத்தியில்
1. வெட்டும் பகுதி (கூர்முனை, தடித்த பகுதி)
1. கைப்பிடி
1. கைப்பிடியின் மழுங்கிய பகுதி  
கத்தியில் இரண்டு வகை உண்டு. ஒன்று, சாதாரணமானது. மற்றொன்று மடிக்கக் கூடிய வகையைச் சார்ந்தது.
கைப்பிடிக்கும் வெட்டும் பகுதிக்கும் இடையில், பாதுகாப்பான வளைவும் இருக்கும். இது கை நழுவி கூர்முனையில் படாமல் இருக்க உதவுகிறது.
# கத்தி

## கத்தியின் பாகங்கள்

### கூர்முனை/பிளேடு

பிளேடுகளை விதவிதமான பொருட்களில் செய்யலாம். கார்பன் ஸ்டீலில் செய்தால் மிகக் கூர்மையாகவும், கூர்ப்படுத்த எளிதாகவும் இருக்கும். ஆனால், விரைவில் துரு பிடிக்கக் கூடியது. ஸ்டெயின்லெஸ் ஸ்டீல், குறைந்த அளவு கூர்மையானதாக இருந்தாலும், துரு பிடிப்பதில்லை. இவை இரண்டையும் கலந்து செய்யப்படும் பிளேடுகளும் உண்டு. தைட்டானியம் பிளேடுகள் எடை குறைந்தவை, எளிதில் வளையும் தன்மை கொண்டவை. எனினும், குறைந்த அளவு கூர்மை கொண்டவை. பீங்கான் பிளேடுகள் குறைந்த எடையுடன், அதிக கூர்மையும் கொண்டவை, ஆனால், கீழே விழுந்தால் உடைந்துவிடக் கூடியன. பிளாஸ்டிக் பிளேடுகள் குறைந்த அளவு கூர்மையைக் கொண்டவை. இவற்றை எளிதில் அகற்றிவிடலாம்.
# கத்தி

## கத்தியின் பாகங்கள்

### கூர்முனை/பிளேடு

#### நிலையான கத்தி

நிலையான கத்தியில், பிடிமானம் பலமானதாக இருக்கும். பிளேடு நகர முடியாதபடி பிணைக்கப்பட்டிருக்கும்.
# கத்தி

## கத்தியின் பாகங்கள்

### கூர்முனை/பிளேடு

#### மடிக்கக்கூடிய கத்தி

மடிக்கக் கூடிய கத்தியில், பிளேடு உள்ளே மறைத்து வைக்கும்படி அமைப்பிருக்கும்.
இவற்றைத் தவறுதலாகக் கையாண்டால், பிளேடால் ஆபத்து நேரும் என்பதால், பிளேடை வெளியில் எடுக்க உத்திகள் இருக்கும்.
இவற்றில் சில:
- பொத்தானை அழுத்தினால் ஸ்பிரிங் செயல்பட்டு பிளேடு வெளியே வரும்.
- பட்டையை ஒரு புறம் தள்ளினால் பிளேடு வெளியே வரும் குழந்தை பிறக்கும்போது கட்டிலுக்கு அடியில் கத்தியை வைத்தால், குழந்தை பிறக்கும்போது ஏற்படும் வலி குறையும் என நம்புகின்றனர்.
. கத்தியை படுக்கைக்கு அருகில் வைத்தால் பேய், பிசாசு அண்டாது என நம்புவோரும் உளர். விலங்குகளை பலிகொடுக்கும்போதும், கத்தியை வைத்து வணங்குவர்.
கிரேக்கத்தில், கத்தியை தலையணைக்கு அருகில் வைத்தால், கெட்ட கனவுகள் தவிர்க்கப்படும் என்றும் நம்புகின்றனர்.
கத்தியை பரிசுப் பொருளாக வழங்கினால், உறவு முறியும் என்ற நம்பிக்கையும் உள்ளது.
இரும்பால ஆன கத்தியை பிடித்தால், தற்காலிகமாக வாதம் நிற்கும் என்ற நம்பிக்கை உள்ளது. உடலில் கத்தியால் கீறிக் கொண்டால், கடவுளின் அருள் கிடைக்கும் என்ற நம்பிக்கையும் உள்ளது.
# கத்தி

## சட்டங்கள்

கத்தியைப் பயன்படுத்துவதற்கு வெவ்வேறு நாடுகள் சட்டங்களைக் கொண்டுள்ளன. கத்தியின் சில பயன்பாட்டிற்கு தடையும், மீறினால் தண்டனையும் வழங்கப்படும். கனடாவில், சில வகைக் கத்திகள் தடை செய்யப்பட்டுள்ளன. சீனாவில் பயங்கர ஆயுதங்களுக்கு தடை உண்டு. போலந்தில் கத்திகள் மீது தடை இல்லை. கத்திகளை, வாங்கவும், விற்கவும், பொதுவெளியில் கொண்டு செல்லவும் உரிமை உண்டு.